stanford-oval/wikipedia huggingface dataset:
תקיפת היפגשות באמצע
היסטוריה

בגלל המפתח הקצר של DES שהוא רק 56 סיביות, במקום לפתח צופן חדש, אחת ההצעות לחזק את ביטחון הצופן במחיר מועט הייתה להצפין את המידע פעמיים עם שני מפתחות שונים. לכאורה אם משתמשים בשני מפתחות באורך 56 סיביות אמורים לקבל ביטחון כפול, 112 סיביות. כדי לשבור את הצופן בכוח גס בשיטה הישירה נדרשים לנסות בערך  2^{112} מפתחות שזה לא מעשי כלל. ב-1977 הוכיחו ויטפילד דיפי ומרטין הלמן שהביטחון המושג אינו כפול כפי שנדמה בגלל שבתוספת זיכרון יש דרך לשבור את הצופן במאמץ כמעט זהה למאמץ הדרוש לשבירת הצופן עם מפתח אחד. הם הוכיחו שאפשר לפצח את DES כפול בסיבוכיות של  2^{57} עם סיבוכיות מקום בסדר גודל של  2^{56}. אף על פי שכמות זיכרון כזו אינה מעשית בכל אופן ניתנה הוכחה תאורטית שמראה בבירור שהתוספת בביטחון הצופן בעקבות הוספת מפתח זניחה. בנוסף, קיימות דרכים לצמצום דרישות הזיכרון של ההתקפה כמתואר בהמשך ולכן אפשר למעשה לשלול לגמרי את התועלת שבהצפנה כפולה. ההתקפה שלהם למעשה ישימה נגד כל צופן בלוקים שמשתמשים בו בתצורה של הצפנה כפולה סדרתית וכן אפשר להרחיבה נגד וריאציות של הצפנה מרובה עם שלושה מפתחות הצפנה ויותר. גרסה מתקדמת שלה נקראת התקפת היפגשות באמצע רב-ממדית שהיא קריפטואנליזה חדשה יחסית שנוסתה נגד צפנים כמו KATAN, Hammingbird ו-GOST.
תיאור כללי

התקפת היפגשות באמצע היא התקפת כוח גס גנרית שאינה מסתמכת על המבנה הפנימי של הצופן המותקף והיא מאתגרת את ההנחה שאם מצפינים פעמיים משיגים ביטחון כפול. היא פועלת לפי מודל התקפת גלוי-ידוע, ההנחה היא שהמתקיף הצליח להשיג בדרך כלשהי בלוק טקסט גלוי  p ובלוק טקסט מוצפן  c המתאים לו, דהיינו שהוצפן עם שני מפתחות סודיים באמצעות האלגוריתם אותו הוא מעוניין לשבור ותפקידו לנחש את המפתחות. הרעיון הוא פשוט, תחילה מכינים שתי טבלאות. בראשונה מאחסנים את תוצאות הצפנה של הבלוק הגלוי  p עם כל המפתחות האפשריים וממיינים אותה לפי הטקסט המוצפן. בשנייה מאחסנים את תוצאות פענוח הבלוק המוצפן  c עם כל המפתחות האפשריים וממיינים לפי הפלט ואז משווים בין שתי הטבלאות ומנסים למצוא התאמה. אם נמצאה התאמה יש סיכוי שהמפתחות המאוחסנים באותן כניסות שבהן קיימת ההתאמה הם המפתחות הסודיים שאיתם השתמש המצפין. צריך לזכור שיכול להיות מצב שבו אף על פי שיש התאמה המפתחות אינם אילו שהשתמש בהם המצפין (כי קיימים מפתחות רבים שאם מצפינים איתם את הבלוק האמור מתקבל פלט זהה). אם משווים את התוצאה עם זוגות נוספים של קלט/פלט רוב הסיכויים שהמפתחות שיתאימו בכולם יהיו המפתחות בהם השתמש המצפין. המאמץ הדרוש בשלב השני לניחוש המפתחות אינו עולה על המאמץ הדרוש לנחש מפתח אחד כי החיפוש בטבלה הממויינת עם טלבאות גיבוב רגילות אינו דורש מאמץ משמעותי ואפשר להתייחס אליו כאילו היה בסיבוכיות  O(1). אך זאת במחיר כמובן של תוספת טבלה המכילה את כל ההצפנות האפשריות של הבלוק הגלוי  p. עבור בלוק באורך  n הזיכרון הדרוש הוא  2^{n}.
התקפת היפגשות באמצע מנסה למצוא את המפתחות משני הצדדים, מהצד של הטקסט הגלוי ומהצד של הטקסט המוצפן והפתרון נמצא אי שם באמצע (ומכאן שמה). כלומר מנסים לנחש תוצאה של הרכבה של מספר פונקציות אקראיות על ידי מיפוי לפנים ומיפוי לאחור ומנסים למצוא ערך אמצעי שמקיים את שני המיפויים או שני האגפים. כי אם  f_{1} ו- f_{2} הן שתי פונקציות פסאודו-אקראיות הפיכות כלשהן, בהינתן  y=f_{1}(f_{2}(x)) חייבים להיות ערכים המקיימים  f_{1}(x)=M=f_{2}^{-1}(y).
התקפת נפגש באמצע רב-ממדית היא הרחבה של ההתקפה הקלאסית של דיפי והלמן. בהתקפה זו מנסים מספר רב של ממדים או מיפויים בו זמנית, בתקווה שהפתרון יימצא בנקודות מרובות כלשהן באמצע. התקפה זו ישימה במיוחד נגד צפני בלוקים קלי משקל כי בצפנים אילו מטעמים של יעילות משתמשים בבלוק קצר לכן אפשר לחלק את הצופן לסדרה של תת-צפנים קטנים יותר ולהתייחס אליהם כאילו היו הצפנה מרובה עם מפתחות שונים.
תיאור האלגוריתם

הצפנה כפולה היא תצורה שבה מצפינים את הקלט פעמיים עם מפתחות שונים בזה אחר זה. כלומר בהינתן הבלוק  p מצפינים על ידי:
ולפענוח מבצעים:
כאן צופן הבלוקים במצב הצפנה מסומן ב- E ובמצב פענוח ב- E^{-1} עם המפתחות  k_{1},k_{2} כאשר  k_{1}\neq k_{2}. המתקיף מנסה לצמצם את טווח החיפוש בטכניקת היפגשות באמצע בדרך הבאה:
עבור כל מפתח  k_{1}\in \{0,1\}^{n} מחשב את  z=E_{k_{1}}(p) ומאחסן בטבלה  L_{1} את כל הזוגות  (z,k_{1}).
עבור כל מפתח  k_{2}\in \{0,1\}^{n} מחשב את  z=E_{k_{2}}^{-1}(c) ומאחסן את הזוגות  (z,k_{2}) בטבלה  L_{2}.
ממיין את כניסות הטבלאות  L_{1} ו- L_{2} לפי הערך הראשון  z.
מכין רשימה  S המכילה את כל ההתאמות בין שתי הטבלאות. אם נתונה כניסה כלשהי בטבלה  L_{1} עם הערכים  z_{1},k_{1}' וכניסה אחרת בטבלה  L_{2} עם הערכים  z_{2},k_{2}', אז התאמה היא מצב בו מתקיים  z_{1}=z_{2}.
מחזיר את הרשימה  S.
הרשימה  S מכילה למעשה את כל זוגות המפתחות  (k_{1},k_{2}) האפשריים המקיימים  c=E_{k_{2}}(E_{k_{1}}(p)). זה נכון משום שהערכים ברשימה  S מקיימים:
והשוויון האמור מתקיים רק אם  c=E_{k_{2}}(E_{k_{1}}(p)).
אם אורך הבלוק של הצופן המותקף הוא באורך זהה. למשל אם המפתח והבלוק באורך  n אז הסיכויים לנחש את המפתחות הם  2^{-n}, כך שמספר האלמנטים ברשימה  S צפוי להיות בערך  2^{2n}/2^{n}=2^{n}. אמנם התוצאה הזו גבוהה, אך בהינתן זוג נוסף של קלט/פלט כלומר  p',c' אחרים המקיימים את המשוואה של ההצפנה הכפולה עם אותם מפתחות, אז אם מנסים את כל האלמנטים ברשימה אפשר למצוא את זוג המפתחות הנכונים בהסתברות מאוד גבוהה. ככל שמנסים יותר זוגות ההסתברות עולה.
סיבוכיות ההתקפה המתוארת היא  O(2^{n}). הכנה ומיון של שתי הטבלאות  L_{1} ו- L_{2} מתבצעת בזמן של בערך  2^{n}. אם הטבלאות ממויינות כל ההתאמות ביניהן ניתנות לאיתור בזמן של  O(|S|+|L_{1}|+|L_{2}|)=O(2^{n}). ניחוש המפתחות אם משתמשים בשני זוגות קלט/פלט מתבצעת בזמן של  O(|S|)=2^{n}, כך שסיבוכיות הזמן של ההתקפה האמורה היא  O(2^{n}).
תיאור האלגוריתם > שיפורים

אבן וגלודרייך הציעו שיפור של האלגוריתם. אפשר להגביל את דרישות הזיכרון ל- w, מחלקים את הטווח  L_{1} לתת-קבוצות בגודל  w. עבור כל תת-קבוצה מחשבים ומאחסנים את הזוג  (E_{k_{1}}(p),k_{1}) ועבור כל  k_{2} מחשבים את  E_{k_{2}}^{-1}(c) ומחפשים בטבלה  L_{1} התאמה. זמן הריצה הצפוי במקרה זה הוא  \textstyle {\frac {1}{2}}({\frac {n_{1}}{w}})(w+n_{2})\approx {\frac {n_{1}n_{2}}{2w}} פעולות הצפנה.
מייקל ויינר ופול ואן-אורשוט הציעו שיפור נוסף על ידי שימוש באלגוריתם חיפוש התנגשויות מקבילי וצמצום דרישות הזיכרון באופן ניכר. לפי הרעיון שלהם התקפה נגד DES בשיטת היפגשות באמצע נחשבת מעשית מבחינת היקף המשאבים הדרושים לה.
התקפת היפגשות באמצע רב-ממדית

אפשר להרחיב את ההתקפה הקלאסית של דיפי והלמן לממדים נוספים. בהינתן מספר זוגות תואמים של בלוק גלוי  p ובלוק מוצפן  c כך שמתקיים  c=E_{k}(p) ונניח שהצופן  E ניתן לפירוק לשני צפנים עוקבים  E_{f}(k_{f},\cdot ) ו- E_{b}(k_{b},\cdot ) כך שמתקיים  c=E_{b}(k_{b},E_{f}(k_{f},p)). מתייחסים למנגנון הפנימי של הצופן כאילו היה הצפנה מרובה ומנסים לנחש את ערכי הביניים באמצעות שתי התקפות היפגשות באמצע. המפתחות  k_{f} ו- k_{b} הם תת-מפתחות של  E_{f} ו- E_{b} בהתאמה. (כאן  f ו- b הם קיצור של קדימה ואחורה). לצורך הפשטות ההתקפה המתוארת כאן אינה יעילה אלא נועדה לצורך ההסבר.
התקפת היפגשות באמצע רב-ממדית > התקפת היפגשות באמצע דו-ממדית

נניח שמנסים לנחש תחילה מצב ביניים פנימי של הצופן המסומן ב- g באמצעות שתי התקפות MITM על תת-הצפנים שאורך הבלוק שלהם מתחלק ב- g. היא נקראת התקפת נפגש באמצע דו-ממדית המסומנת בקיצור 2D-MITM. מניחים שהצופן מורכב משני שלבים, בשלב הראשון הבלוק מוצפן עם זוג תת-המפתחות  k_{f_{1}},k_{f_{2}} הנגזרים מהמפתח הראשי ובשלב השני הבלוק מוצפן שוב עם תת-המפתחות  k_{b_{1}},k_{b_{2}} שגם הם נגזרים מהמפתח הראשי. למען הפשטות נניח שתת-המפתחות האמורים אינם חופפים. כלומר אינם משתפים ביניהם סיביות זהות של מפתח המאסטר  k. ההתקפה מתנהלת כדלהלן.
מחשבים את  v_{1}=E_{f_{1}}(k_{f_{1}},p) עבור כל מפתח אפשרי  k_{f_{1}} ומאחסנים בטבלה  T_{1} הממויינת לפי  v_{1}.
מחשבים את  v_{2}'=E_{b_{2}}^{-1}(k_{b_{2}},c) עבור כל מפתח אפשרי  k_{b_{2}} ומאחסנים בטבלה  T_{2}' הממויינת לפי  v_{2}'.
עבור כל ניחוש אפשרי של ערך הביניים g מבצעים:
(א)  v_{1}'=E_{b_{1}}^{-1}(k_{b_{1}},g) עבור כל מפתח אפשרי  k_{b_{1}} ומאחסנים בטבלה  T_{1}' הממויינת לפי  v_{1}'.
(ב) מחשבים את  v_{2}=E_{f_{2}}(k_{f_{2}},g) עבור כל  k_{f_{2}} אפשרי ומאחסנים בטבלה  T_{2} הממויינת לפי  v_{2}.
(ג) כל הזוגות התואמים  (k_{f_{1}},k_{b_{1}}) עבור  v_{1}=v_{1}' יחד עם כל הזוגות התואמים  (k_{f_{2}},k_{b_{2}}) עבור  v_{2}=v_{2}' מהווים יחדיו מועמדים למפתח ששימש להצפנה הכוללת. כדי להגביר את הסיכויים למצוא את המפתחות הנכונים מתוך הרשימה בודקים זוגות נוספים של טקסט גלוי/טקסט מוצפן בכוח גס ישיר על הרשימה. אם מפתח אחד עבר את כל הבדיקות זהו המפתח הנכון בהסתברות גבוהה.
היות שאין צורך לחשב מחדש את  E_{f_{1}} ו- E_{b_{2}}^{-1} עבור מצבים פנימיים שונים  g סיבוכיות הזמן הכוללת של ההתקפה היא:
עבור כל מצב ביניים  g שמנחשים, שלב התקפת MITM הראשונה במעבר מ- p ל- g מצמצם את טווח המפתח ל- 2^{|k|-|v_{1}|} ושלב ההתקפה MITM השנייה במעבר מ- g ל- c מצמצם עוד את טווח החיפוש של המפתח ל- 2^{|k|-|v_{1}|-v_{2}|} לכן בסך הכול מספר סיביות טווח החיפוש מצטמצם ל- 2^{|g|}\cdot (2^{|k|-|v_{1}|-|v_{2}|})=2^{|k|+|g|-|v_{1}|-|v_{2}|}. בהנחה ש- g שווה באורכו ל- n מתקבלת סיבוכיות של  2^{|k|-n}. הסיבוכיות הכוללת של שלב הכוח גס קרובה לזו. סיבוכיות הזיכרון של ההתקפה היא  2^{|k_{f_{1}}|}+2^{|k_{b_{1}}|}+2^{|k_{f_{2}}|}+2^{|k_{b_{2}}|} כי צריך לאחסן את כל ארבע הטבלאות בזיכרון. במקרה הכללי תת-המפתחות אינם נפרדים לגמרי אלא בדרך כלל חולקים ביניהם סיביות זהות ממפתח המאסטר כך שההתקפה המתוארת אינה ישימה ישירות. יש כמה דרכים לפתור את הבעיה, אפשר להתייחס לכל סיבית של תת-מפתח כאל משתנה נפרד או לבצע טרנספורמציה ליניארית לפני שמחפשים התאמה בין תת-מפתחות.
התקפת היפגשות באמצע רב-ממדית > התקפת נפגש באמצע רב-ממדית

אפשר לנסות לנחש מצבי ביניים נוספים של הצופן ולחלק את הצופן למקטעים קטנים יותר. התקפת היפגשות באמצע רב ממדית הנקראת MD-MITM או  (i+1){\text{D-MITM}} היא הכללה של הטכניקה המתוארת. הצעדים הדרושים באופן כללי להתקפה הכללית הם:
בונים טבלה  T_{1} עבור המפתחות  k_{f_{1}} על ידי חישוב  v_{1}=E_{f_{1}}(k_{f_{1}},p).
בונים טבלה  T_{i+1}' עבור  k_{b_{i+1}} על ידי חישוב  v_{i+1}'=E_{b_{i+1}}^{-1}(k_{b_{i+1}},c).
עבור כל ניחוש של g_{1} מבצעים:
בונים טבלה  T_{1}' על ידי  v_{1}'=E_{b_{1}}^{-1}(k_{b_{1}},g_{1}) שבה מחפשים התאמות עם  T_{1}.
בונים טבלה  T_{2} על ידי  v_{2}=E_{f_{2}}(k_{f_{2}},g_{1}).
עבור כל ניחוש של g_{2} מבצעים:
בונים טבלה  T_{2}' המכילה את  v_{2}'=E_{b_{2}}^{-1}(k_{b_{2}},g_{2}) להתאמה עם הטבלה  T_{2}.
עבור כל g_{i} מבצעים:
בונים טבלה  T_{i}' המכילה את  v_{i}'=E_{b_{i}}^{-1}(k_{b_{i}},g_{i}) להתאמה עם  T_{i}.
מחשבים את  v_{i+1}=E_{f_{i+1}}(k_{f_{i+1}},g_{i}) ובונים טבלה  T_{i+1} להתאמה עם הטבלה  T_{i+1}'.
מבצעים בדיקה בכוח גס על כל שילוב אפשרי של הזוגות  (T_{1},T_{1}'),(T_{2},T_{2}'),\cdots ,(T_{i+1},T_{i+1}') ומחזירים את כל המקרים שבהם מתקיימת התאמה כניחושים אפשריים של המפתח הסודי.
סיבוכיות ההתקפה במקרה הכללי של MD-MITM היא:
ראו גם

כוח גס
התקפת איזון זמן/זיכרון
קריפטואנליזה
הערות שוליים

↑  Exhaustive Cryptanalysis of the NBS DATA Encryption Standard, W. Diffie and M. E. Hellman, Stanford University, June 1977
↑  S. Even and O. Goldreich, On the power of cascade ciphers, ACM Transactions on Computer Systems, vol. 3, pp. 108–116, 1985.
↑  Parallel Collision Search with Cryptanalytic Applications, Paul C. van Oorschot and Michael J. Wiener, 1996
↑  Multidimensional Meet-in-the-Middle Attack and Its Applications to KATAN32/48/64
תיאור התקפת היפגשות באמצע
תיאור התקפת היפגשות באמצע רב-ממדית
יורדן יובצ'ב

יורדן יובצ'ב יובצ'ב (בבולגרית: Йордан Йовчев Йовчев;‏ נולד ב-24 בפברואר 1973) הוא מתעמל בולגרי בעבר. הוא סגן אלוף אולימפי (אתונה 2004), פעמיים אלוף עולם בתרגיל טבעות ופעמיים בתרגיל קרקע (גנט 2001 ואנהיים 2003), בעל 13 מדליות, מהן 4 זהב ואלוף אירופה בעל 9 מדליות, מהן 1 זהב (פטרס 2002).
יובצ'ב זכה לכבוד לשאת את דגל בולגריה בטקס הפתיחה באולימפיאדת לונדון (2012), השישית שלו.
ביוגרפיה

יובצ'ב נולד בפלובדיב, בולגריה.
באולימפיאדת ברצלונה (1992) סיים יובצ'ב במקום 55 בתחרות קרב רב אישי, במקום 53 בתרגיל קרקע, במקום 58 בתרגיל קפיצות, במקום 58 בתרגיל מקבילים, במקום 77 בתרגיל מתח, במקום 34 בתרגיל טבעות ובמקום 37 בתרגיל סוס סמוכות. בתחרות הקבוצתית הוא סיים במקום עשירי.
באולימפיאדת אטלנטה (1996) סיים יובצ'ב במקום רביעי בתרגיל טבעות, במקום 17 בתחרות קרב רב אישי, במקום 13 בתרגיל קרקע, במקום 20 בתרגיל קפיצות, במקום 29 בתרגיל מקבילים, במקום 16 בתרגיל מתח ובמקום 29 בתרגיל סוס סמוכות. בתחרות הקבוצתית הוא סיים במקום שישי.
לאחר המשחקים האולימפיים עבר יובצ'ב יחד עם קראסמיר דונב ואיוון איוונוב, לארצות הברית והשתקע בדטרויט, מישיגן שכן רצה כפי שעמיתיו הבולגרים להתחרות באופן מקצועי בארצות הברית. אף על פי שהתגורר בארצות הברית נשאר נאמן למולדתו והתחרה עבור בולגריה.
ביוגרפיה > מדליה אולימפית

באולימפיאדת סידני (2000) זכה יובצ'ב בשתי מדליות ארד, בתרגיל הטבעות בתוצאה של 9.787 נקודות ובתרגיל הקרקע בתוצאה של 9.762 נקודות. נוסף לכך, הוא סיים במקום שמיני בתחרות קרב רב אישי, במקום 15 בתרגיל מקבילים, במקום 29 בתרגיל מתח, במקום 33 בתרגיל סוס סמוכות ובמקום 39 בתרגיל קפיצות.
ביוגרפיה > אלוף עולם וכוכב האליפות

באליפות העולם שנערכה בגנט, בלגיה בשנת 2001 זכה יובצ'ב ב-3 מדליות, 2 זהב ו-1 ארד, יותר מכל מתעמל אחר. מדליות זהב, בתרגיל קרקע ביחד עם מריאן דרגולסקו מרומניה בתוצאה של 9.550 נקודות ובתרגיל טבעות בתוצאה של 9.775 נקודות. מדליית ארד, בתחרות קרב רב אישי בתוצאה של 56.085 מקודות, אחרי פנג ג'ינג מסין (56.211 נקודות) ואיוון איוונקוב מבלארוס (56.124 נקודות).
באליפות העולם שנערכה בדברצן, הונגריה בשנת 2002 זכה יובצ'ב בשתי מדליות כסף, בתרגיל קרקע בתוצאה של 9.675 נקודות ובתרגיל טבעות בתוצאה של 9.675 נקודות ולא הצליח להגן על תאריו.
באליפות העולם שנערכה באנהיים, קליפורניה, ארצות הברית בשנת 2003 זכה יובצ'ב בשתי מדליות זהב, בתרגיל קרקע ביחד עם פול הם מארצות הברית בתוצאה של 9.762 נקודות ובתרגיל טבעות ביחד עם דמוסטנס טמפקוס מיוון בתוצאה של 9.787 נקודות.
ביוגרפיה > סגן אלוף אולימפי

באולימפיאדת אתונה (2004) זכה יובצ'ב בשתי מדליות, כסף וארד. מדליית כסף, בתרגיל טבעות בתוצאה של 9.850 נקודות ובמדליית ארד בתרגיל הקרקע בתוצאה של 9.775 נקודות.
באולימפיאדת בייג'ינג (2008) סיים יובצ'ב במקום שמיני ואחרון בגמר בתרגיל טבעות בתוצאה של 15.525 נקודות. בשלב המוקדמות הוא דורג במקום השני בתוצאה של 16.275 נקודות
באולימפיאדת לונדון (2012), השתתף יובצ'ב בפעם השישית ברציפות משחקים האולימפיים, שיא של כל הזמנים למתעמל. הוא זכה לכבוד לשאת את דגל בולגריה בטקס הפתיחה. בתחרות עצמה, הוא סיים במקום שביעי בתרגיל טבעות בתוצאה של 15.108 נקודות.
בפברואר 2013 פרש יובצ'ב מהשתתפות בספורט תחרותי.
חייו האישיים

יובצ'ב נשוי ואב לבן. הוא אימן מתעמלים והתאמן בעצמו באוקלהומה ובטקסס לפני שחזר לבולגריה בשנת 2007. בשנת 2009 נבחר לנשיא איגוד ההתעמלות הבולגרית.
טיפוס במשחקים האולימפיים

טיפוס במשחקים האולימפיים נערכו לראשונה כענף אולימפי באולימפיאדת 2020 שנערכה בטוקיו, יפן. בענף זה נערכות תחרויות טיפוס לגברים ולנשים בשלוש דיסציפלינות טיפוס שונות - טיפוס בולדרינג, טיפוס הובלה וטיפוס מהירות (אנ').
באולימפיאדת טוקיו שולבו שלוש הדיסציפלינות בתחרות אחת, אולם באולימפיאדת פריז 2024 שונה מבנה התחרות ובוצע פיצול חלקי שלהן.
היסטוריה

ב-3 באוגוסט 2016 הודיע הוועד האולימפי הבינלאומי באופן רשמי כי טיפוס ספורט יהיה ענף מן המניין באולימפיאדת 2020. הענף הוצע על ידי האיגוד הבינלאומי לטיפוס ספורט (IFSC) בשנת 2015.
מבנה התחרות שנקבע לאולימפיאדת טוקיו עורר מחלוקת בעולם הטיפוס. מבנה זה קבע כי עבור כל מגדר תיערך תחרות אחת, המשלבת שלוש דיסציפלינות טיפוס שונות: טיפוס הובלה, טיפוס מהירות  וטיפוס בולדרינג. המדליות נקבעו על סמך הביצועים הטובים ביותר בכל שלושת המקצועות. צורת תחרות זאת נבדקה ונוסתה תחילה באולימפיאדת הנוער בואנוס איירס (2018). ההחלטה לשלב שלושה תחומים של טיפוס בסט אחד של מדליות לכל מגדר, גררה ביקורת רווחת בעולם הטיפוס, בשל הכישורים השונים הנדרשים עבור כל אחת.גורמים ב-IFSC הסבירו כי ההחלטה נבעה מכך שלענף הטיפוס הוקצתה מדליה אחת עבור כל מגדר.  מכיוון שבאיגוד לא רצו לוותר על אף אחת מהדיסציפלינות, אולם רצו "רגל בדלת" בכל הקשור להטמעת הספורט כענף אולימפי, הוחלט להתפשר על מבנה זה, על אף שגם דעתם של גורמים באיגוד לא הייתה נוחה ממנו.
לקראת אולימפיאדת פריז 2024 שונה מבנה התחרות, ובוצע פיצול חלקי בין הדיסציפלינות. במבנה החדש מתרחשות ארבע תחרויות שונות, ושני סטים של מדליות מוענקים לכל מגדר - אחת עבור טיפוס מהירות, ואחת עבור טיפוס הובלה ובולדרינג.
40 נציגים מרחבי העולם התמודדו לראשונה בענף הטיפוס באולימפיאדת טוקיו. לכל ועדה אולימפית לאומית ניתנה האפשרות לשלוח לכל היותר שני מתחרים בכל מגדר. בסך הכל, בכל מגדר השתתפו 20 מתמודדים.  בעקבות שינוי מבנה התחרות באולימפיאדת פריז 2024, עלה מספר המשתתפים ל-68 (40 בטיפוס ההובלה ובולדרינג, ו-28 בטיפוס המהירות).
טבלת המדליות

|  | מדינה | זהב | כסף | ארד | סך הכל |
| --- | --- | --- | --- | --- | --- |
| 1 |  סלובניה | 2 | 0 | 0 | 2 |
| 2 |  פולין | 1 | 0 | 1 | 2 |
| 3 |  אינדונזיה | 1 | 0 | 0 | 1 |
| 3 |  בריטניה | 1 | 0 | 0 | 1 |
| 3 |  ספרד | 1 | 0 | 0 | 1 |
| 4 |  יפן | 0 | 2 | 1 | 3 |
| 4 |  ארצות הברית | 0 | 2 | 1 | 3 |
| 5 |  סין | 0 | 2 | 0 | 2 |
| 6 |  אוסטריה | 0 | 0 | 3 | 3 |
הערות שוליים

↑  IOC approves five new sports for Olympic Games Tokyo 2020, International Olympic Committee, ‏14 ביולי 2021 (באנגלית)
↑  Climbing Officially Approved for 2020 Olympics - Climbing Magazine, web.archive.org, ‏10 באוגוסט 2019
↑  Rock climbing is a new Olympic sport. Here's what to expect., web.archive.org, ‏20 באוגוסט 2019
↑  Sport climbing is like asking Usain Bolt to run a marathon and then do the hurdles - Olympic News, web.archive.org, ‏10 באוגוסט 2019
↑  Vertical Triathlon: The Future of Climbing in the Olympics - Climbing Magazine, web.archive.org, ‏2019-08-10
↑  Olympic Sport Climbing 2024: Latest news, developments, athlete updates since Tokyo Games | NBC Olympics, www.nbcolympics.com (באנגלית)
↑   אמיר ענבר, על טיפוס למעלה הם התאמנו במשך שנים. הדרך לקרקע כואבת יותר, באתר הארץ, 8 באוגוסט 2024
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
יורדן אוסוריו

יורדן הרננדו אוסוריו פארדס (בספרדית: Yordan Hernando Osorio Paredes; נולד ב-10 במאי 1994 בבארינסה, ונצואלה) הוא כדורגלן ונצואלי, המשחק בעמדת הבלם בפארמה מהסרייה ב' ובנבחרת ונצואלה.
קריירת מועדונים

אוסוריו החל את הקריירה במועדון סמורה מעיר הולדתו. ב־3 באפריל 2014, במשחקו נגד ליאנרוס, ערך את הופעת הבכורה שלו בליגה הוונצואלית. ב-30 במרץ 2015, במשחק מול אתלטיקו ונצואלה, יורדן הבקיע את שערו הראשון עבור הקבוצה. במדי המועדון הוא זכה שלוש פעמים באליפות ונצואלה.
בתחילת 2017 עבר אוסוריו לטונדלה הפורטוגזית. ב-22 בינואר, במשחק נגד בנפיקה, ערך את הופעת הבכורה שלו בליגת סנגריש. ב־28 בינואר, במשחק מול שאוויש, הבקיע את שערו הראשון עבור טונדלה.
בתחילת 2018 עבר אוסוריו להשאלה בפורטו. ב־2 באפריל, במשחק נגד בלננסש, ערך את הופעת הבכורה שלו במועדון החדש. בסוף העונה זכתה הקבוצה באליפות ופורטו רכשה אותו.
בקיץ של אותה השנה, עבר אוסוריו לוויטוריה בהשאלה כדי לקבל דקות משחק. ב-10 באוגוסט, במשחק נגד בנפיקה, ערך את הופעת הבכורה שלו בקבוצה החדשה. ב-30 בספטמבר, נגד ויטוריה סטובאל, יורדן הבקיע את שערו הראשון עבור ויטוריה.
בקיץ 2019 הושאל לזניט סנקט פטרבורג מהליגה הרוסית למשך עונה אחת. את הופעת הבכורה במדי זניט ערך במשחק ליגת האלופות נגד ליון. בליגה הרוסית הופיע לראשונה במדי הקבוצה ב-6 באוקטובר 2019 בניצחון החוץ, 3–1 על אורל.
באוקטובר 2020 חתם בפארמה מהליגה האיטלקית.
קריירה בנבחרת

ב-4 ביוני 2017, במשחק ידידות מול נבחרת ארצות הברית, ערך אוסוריו את הופעת הבכורה שלו במדי נבחרת ונצואלה. בשנת 2019 השתתף אוסוריו בקופה אמריקה בברזיל. בטורניר הוא שיחק במשחק מול נבחרת ברזיל.
הישגים

סמורה
אליפות ונצואלה (3): 2013/2014, 2015, 2016
פורטו
אליפות פורטוגל (1): 2017/2018
אליפות רוסיה (1): 2019/2020
הגביע הרוסי (1): 2019/2020
הערות שוליים

↑  Йордан Осорио — в «Зените»!
| נבחרת ונצואלה – קופה אמריקה 2019 |
| --- | --- | --- |
|  1 פרינייס •  2 ויאנואבה •  3 אוסוריו •  4 קנסלור •  5 מורנו •  6 הררה •  7 מאצ'יס •  8 רינקון •  9 אריסטחויטה •  10 סבארינו •   11 אניור •  12 גראטרול • 13 סייאס •  14 מאגו • 15 מוריו • 16 רוסאלס • 17 ג'וסף • 18 סוטלדו • 19 פיגארה • 20 הרננדס • 21 פלטשר • 22 רומו • 23 רונדון • מאמן: דודאמל |  1 פרינייס •  2 ויאנואבה •  3 אוסוריו •  4 קנסלור •  5 מורנו •  6 הררה •  7 מאצ'יס •  8 רינקון •  9 אריסטחויטה •  10 סבארינו •   11 אניור •  12 גראטרול • 13 סייאס •  14 מאגו • 15 מוריו • 16 רוסאלס • 17 ג'וסף • 18 סוטלדו • 19 פיגארה • 20 הרננדס • 21 פלטשר • 22 רומו • 23 רונדון • מאמן: דודאמל | ונצואלה |
| נבחרת ונצואלה – קופה אמריקה 2024 |
| --- | --- | --- |
|  1 גרטרול •  2 פרארסי •  3 אוסוריו •  4 ארמבורו •  5 צ'אנסיור •  6 הררה •  7 סבארינו •  8 רינקון •  9 קאדיס •  10 סוטלדו •   11 מאצ'יס •  12 קונטררס • 13 מרטינס •  14 מאקון • 15 נבארו • 16 סגוביה • 17 לקבה • 18 קאסרס • 19 רמירס • 20 אנחל • 21 גונסאלס • 22 רומו • 23 רונדון • 24 אנדרדה • 25 באיו • 26 פריירה • מאמן: בטיסטה |  1 גרטרול •  2 פרארסי •  3 אוסוריו •  4 ארמבורו •  5 צ'אנסיור •  6 הררה •  7 סבארינו •  8 רינקון •  9 קאדיס •  10 סוטלדו •   11 מאצ'יס •  12 קונטררס • 13 מרטינס •  14 מאקון • 15 נבארו • 16 סגוביה • 17 לקבה • 18 קאסרס • 19 רמירס • 20 אנחל • 21 גונסאלס • 22 רומו • 23 רונדון • 24 אנדרדה • 25 באיו • 26 פריירה • מאמן: בטיסטה | ונצואלה |
אוסוריו בהופעת בכורה במדי זניט. משחק ידידות נגד סוצ'י, ספטמבר 2019.
יאנדקס. וידאו

| --- | --- |
 סוג:  מנוע חיפוש
 תקופת הפעילות:  3 ביולי 2008 – הווה (16 שנים)
 בעלות:  יאנדקס
 הרשמה:  לא חובה
 yandex.ru/video
 
יאנדקס. וידאו (ברוסית: Яндекс.Видео) הוא מנוע חיפוש מבית יאנדקס, לחיפוש סרטון וידאו באינטרנט. המנוע משולב עם מנוע החיפוש העיקרי של החברה.
השירות הושק ב-3 ביולי 2008. בדף התוצאות מופיעות תוצאות החיפוש בזכוכית מגדלת הפותחת קטעים מתוך הווידאו וקישור לדף באתר המקור של הווידאו. מאז 2018 יאנדקס משלבת את השירות בתוך יאנדקס. שידור מתוך מטרה למזג בין השניים ליצירת ספק שירותי הזרמת מדיה אחיד של יאנדקס.
טראק רובינסון

| --- | --- |
רובינסון בשנת 1975
רובינסון בשנת 1975
 לידה:  4 באוקטובר 1951 (בן 72) ג'קסונוויל שבפלורידה, ארצות הברית
 עמדה:  פאוור פורוורד
 גובה:  2.01 מטר
 מכללה:  אוניברסיטת המדינה של טנסי
 דראפט:  בחירה מספר 22, 1974 וושינגטון בולטס
 קבוצות כשחקן
 1974–1977   1977   1977–1979   1979–1982   1982–1985:  וושינגטון בולטס   אטלנטה הוקס   ניו אורלינס ג'אז   פיניקס סאנס   ניו יורק ניקס
 הישגים כשחקן
 חמישיית העונה ב-NBA ‏(1978)   2 בחירות למשחק האולסטאר (1978, 1981)
לאונרד יוג'ין "טראק" רובינסון (באנגלית: Leonard Eugene "Truck" Robinson; נולד ב-4 באוקטובר 1951) הוא כדורסלן עבר אמריקאי, ששיחק בליגת ה-NBA בין השנים 1974–1985. הכינוי "טראק" (שמשמעותו באנגלית "משאית") הוענק לרובינסון בשל מבנה גופו המאסיבי וסגנון המשחק הפיזי שאפיין אותו. לאורך קריירת ה-NBA רשם ממוצעים של 15.5 נקודות, 9.4 ריבאונדים ו-1.7 אסיסטים למשחק.
נעורים ומכללות

רובינסון נולד וגדל בעיר ג'קסונוויל שבפלורידה. בין השנים 1970–1974 למד באוניברסיטת המדינה של טנסי, ובארבע עונותיו כשחקן קבוצת הכדורסל של האוניברסיטה רשם ממוצעים של 20.3 נקודות ו-13.5 ריבאונדים למשחק. בעונתו השלישית, בה ממוצעיו הגיעו ל-25.7 נקודות ו-17.6 ריבאונדים למשחק, הוביל את קבוצתו למעמד גמר הדרג השני בליגת ה-NCAA‏ (NCAA Division II Championship).